hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երևան քաղաքի ընդհանուր իրավասության դատարանի Կենտրոնի նստավայրում, դատավոր Արթուր Մկրտչյան քիչ առաջ մերժեց դատապարտյալ Բաբկեն Ղարդյանի դիմումը և պատժի կրման կիսաբաց ռեժիմը չփոխարինեց բաց ռեժիմով:
Հատկանշական է, որ Տեղաբաշխման հանձնաժողովին չի բավարարել 4 քրեակատարողականից ստացված դրական բնութագրերը և դատապարտյալի դիմումը մերժելուց առաջ լրացուցիչ բնութագիր է պահանջել «Վարդաշեն» ՔԿՀ-ից: Քրեակատարողական հիմնարկի սոցիալ-հոգեբանական բաժնի ներկայացուցիչն այս հանգամանքը բացատրեց նրանով, որ դատապարտյալն ընդամենը մի քանի օր է եղել ՔԿՀ-ում, ուստի այդքան քիչ ժամանակահատվածում ՔԿՀ-ն չէր կարող բնութագիր տրամադրել:
«Կա՞ արդյոք որևէ օրենսդրական պահանջ, որը կնշի, թե քանի օր պետք է դատապարտյալը գտնվի ՔԿՀ-ում, որից հետո նոր միայն կարելի է բնութագիր տալ: Բացի դրանից, Դուք ինքներդ եք նշում, որ վստահորդս ունի 2 կարգապահական տույժ, որոնք մարված են: Այդ դեպքում, մերժման հիմքում ինչո՞ւ է կրկին դրանք դրվել»,- հարց բարձրացրեց Բաբկեն Ղարդյանի փաստաբան Անի Թորոսյանը:
Քրեակատարողական հիմնարկի ներկայացուցիչը փաստեց՝ ոչ, չկա նման օրենսդրական պահանջ, թե քանի օր պետք է դատապարտյալն անցկացնի ՔԿՀ-ում, որ կարողանան բնութագիր տրամադրել: Փաստաբանի մյուս հարցադրմանը պատասխանեց դատախազը, նշելով, որ բաց ռեժիմ տեղափոխվելու համար Տեղաբաշխման հանձնաժողովը հաշվի է առնում դատապարտյալի ամբողջ անձնական գործը, ուստի այդ տույժերը պետք է կրկին հիշատակվեին:
«Այդ երկու տույժերը ես ստացել եմ նույն օրը՝ մի քանի ժամ տարբերությամբ: Այդ շինծու նկատողությունները տրվել են ինձ, որ տեղափոխեն այլ քրեակատարողական հիմնարկ՝ ավելի ծանր ռեժիմ»,- դատարանին բացատրեց Բաբկեն Ղարդյանը:
Բացի վերոնշյալից, փաստաբան Անի Թորոսյանը դատարան ներկայացրեց Բաբկեն Ղարդյանի հոր մասին փաստաթղթեր, համաձայն որի վերջինս ունի 3-րդ կարգի անժամկետ հաշմանդամություն և այս պահին գտնվում է ծերանոցում:
Քրեակատարողական հիմնարկկ ներկայացուցիչը և դատախազն առարկեցին Բաբկեն Ղարդյանի դիմումի դեմ: Նրանք նշեցին, որ Տեղաբաշխման հանձնաժողովի մերժման պատասխանն իրավաչափ է և դատապարտյալի նկատմամբ դեռևս պետք է տարվեն ուղղման աշխատանքներ, իսկ նրա բաց ռեժիմ տեղափոխվելը թույլ չի տա իրականացնել դրանք:
Երկու ժամ խորհրդակցական սենյակում անցկացնելուց հետո, դատավոր Արթուր Մկրտչյանը որոշեց մերժել դիմումը: Բաբկեն Ղարդյանը կշարունակի մնալ կիսաբաց ռեժիմում:
«Բաց ռեժիմ»-ն իրենից ենթադրում էր, որ կալանավորը/դատապարտյալն առավոտյան ժամը 08:00-ից մինչև երեկոյան 20:00-ն լինելու էր ազատության մեջ, ապա, վերադառնալով քրեակատարողական հիմնարկ, մնալու էր կալանավայրի բաց տարածքում:
Հիշեցնենք, որ Բաբկեն Ղարդյանը հայոց բանակի սպա է եղել, 7 տարի ծառայել է սահմանամերձ գոտում։ Հանգամանքների բերումով, ինչպես ինքն է պնդում, առաջադրվել է «շինծու» մեղադրանքով, ինչի հետևանքով դատապարտել է սկզբից 5 տարի, ապա պատիժը խստացվել և ազատազրկվել է 8 տարի ժամկետով։
Նախորդ նյութըՑմահ դատապարտյալ Վաղարշակ Ավետիսյանը և Անդրանիկ Գևորգյանը դադարեցրել են հացադուլը
Հաջորդ նյութըՖինանսների նախարարությունը չի ցանկանում 70.000 դրամ վճարել Վարդգես Գասպարիին
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.